**Sted:** Turnhallen

**Til stede:** Hilde Dalen, Gro Frøyland, Rolf Aase, Reidun Herløe

**Forfall:** Magne Olav Strand

**Referent:** Kjersti Skogland Urrang

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

SAK

**20-15: Regnskap**

Regnskapet var ikke klart fra regnskapsfører til møtet. Ettersendes.

**21-15: Rehab Turnhallen, tilstandsrapport.**

Rolf redegjorde fra møte nr 2 med kommunen, og behovet for snarlig aksjon mht tilstandsrapport på bygget. Dette for å komme i gang med søknadsprosessen. En slik rapport kommer på kr 50-75 000 kr (anslagsvis).

Vedtak: Skaffe pris fra to bedrifter på tilstandsrapport. Styret vedtok at det skal bevilges penger til å få utført tilstandsvurderingen med rapport i hht formkrav.

**22-15 Troppsgymnastikk/teamgym – trenersituasjonen.**

Styret ble orientert om TKTRs arbeid for å styrke trenersituasjonen og få inn fast trener i frittstående. Det ser ut for at Elisabeth Sannes takker ja til trenerjobben. Samtidig blir hun tilbudt ca 2 timer/uke på HTG med intensjon om å utvide timetall neste skoleår. Dette er et ledd i HTGs målsetning om å bygge opp et godt turntilbud og samarbeid med oss.

**23-15 Oppfølgningssaker**

* Markedsarbeid: Sponsoroversikt vedlagt.
* Status støtteannonser til Jubileumsboken: Fremgår av utdelt sponsoroversikt. Vi er ikke kommet langt, og trenger å intensivere arbeidet .
* 125 års jubileum. Styret fikk orientering fra planleggingsmøtet i jubileumskomiteen. Jubileumsfesten skal være den 7. november i Turnhallen.
* LT 2017: Tom Ivar Omdahl sitter som leder av LT-komitéen ut 2016. Deretter må ny leder tiltre, helst før slik at det kan bli en overlapping. Han anmoder styret om å starte leting etter ny lederkandidat allerede nå.

**24-15: Eventuelt**

* Kjartan Pedersens innspill til styret: Ønsker at overskuddet fra treningssamlingen han arrangerte, skal gå til innleie av instruktør/foredragsholder som skal ta for seg tema skadeforebygging/motorikktrening.

Vedtak: Styret besluttet at kr 10 000 av overskuddet kan bevilges til et slikt tiltak, og presiserer at dette da skal være et tilbud til alle medlemmer.

* Innspill fra Reidun Herløe: Mange medlemmer er misfornøyde med at det ikke er satt en fast dato for når treningssemesteret avsluttes. Kjersti svarte at mange partier er nesten folketomme flere uker før de egentlig skulle vært avsluttet, og at de derfor blir tatt av planen. Dette er det vanskelig å vite på forhånd. Styret mente da at det bør stå på timeplanen at etter en viss dato kan det bli endringer i timeplanen.

**Styremøter neste halvår:**

* 12. august
* 28. september
* 26. oktober
* 23. november
* 14. desember

Alle møter starter kl 1800, og avholdes i Turnhallen.